**OBRAZLOŽENJE ZA**

**NACRT PRIJEDLOGA PRAVILNIKA O**

**IZMJENAMA I DOPUNAMA PRAVILNIKA O UVJETIMA ZA**

**UNUTARNJI USTROJ KLINIČKIH ZDRAVSTVENIH USTANOVA**

U Pravilniku o izmjenama i dopunama Pravilnika o uvjetima za unutarnji ustroj kliničkih zdravstvenih ustanova smanjuju se uvjeti za ustrojavanje dnevne bolnice kao ustrojstvene jedinice na razini klinike ili zavoda na način da ista ima najmanje 15 stolaca/postelja. Navedenom izmjenom omogućit će se daljnji razvoj dnevnih bolnica u kliničkim zdravstvenim ustanovama u skladu s reformskim strateškim mjerama koje značajno poboljšavaju kvalitetu zdravstvene zaštite.

Nadalje, uvodi se nova ustrojstvena jedinica u kliničkim bolničkim centrima i kliničkim bolnicama - objedinjeni hitni bolnički prijam za pružanje zdravstvene zaštite iz djelatnosti hitne medicine, koja zamjenjuje dosadašnju ustrojstvenu jedinicu – centar. Objedinjeni hitni bolnički prijam predstavlja integrirani dio kliničke zdravstvene ustanove koji osigurava optimalno zbrinjavanje hitnih stanja kod pacijenata.